SET ปิดเช้าบวก 7 จุด แรงซื้อกลุ่ม “ท่องเที่ยว-แบงก์” หนุน
SET ปิดเช้าบวก 7 จุด แรงซื้อหุ้นกลุ่มท่องเที่ยวและธนาคารพาณิชย์หนุน จากจำนวนนักท่องเที่ยวต่างชาติฟื้นตัว และการเลือกตั้ง แนวโน้มช่วงบ่ายแกว่งไซด์เวย์ ให้แนวต้าน 1,600 จุด และแนวรับ 1,575 จุด
SET ปิดเช้าบวก 7 จุด แรงซื้อหุ้นกลุ่มท่องเที่ยวและธนาคารพาณิชย์หนุน จากจำนวนนักท่องเที่ยวต่างชาติฟื้นตัว และการเลือกตั้ง แนวโน้มช่วงบ่ายแกว่งไซด์เวย์ ให้แนวต้าน 1,600 จุด และแนวรับ 1,575 จุด
23 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยช่วงเช้าที่ผ่านมาแกว่งไซด์เวย์เคลื่อนไหวทั้งในแดนบวกและลบ โดยเปิดตลาดมาปรับตัวลงตอบรับปัจจัยลบภายนอกประเทศ ก่อนจะฟื้นตัวขึ้น ซึ่งถือว่าทำได้ดีกว่าที่คาดการณ์ไว้ จากได้แรงหุ้นกลุ่มท่องเที่ยวที่ปรับขึ้นนำตลาด ตอบรับจำนวนนักท่องเที่ยวต่างชาติ ตั้งแต่วันที่ 1 ม.ค.-18 มี.ค.66 ฟื้นตัวขึ้น รวมถึงหุ้นกลุ่มธนาคารพาณิชย์รีบาวด์ และยังได้ปัจจัยบวกจากการเลือกตั้งด้วย ซึ่งสะท้อนเศรษฐกิจไทยขยายตัวต่อเนื่อง
สำหรับแนวโน้มช่วงบ่ายคาดดัชนีฯ น่าจะยังแกว่งไซด์เวย์ โดยมีแนวต้าน 1,600 จุด และแนวรับ 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
JASIF มูลค่าการซื้อขาย 1,000.77 ล้านบาท ปิดที่ 7.05 บาท ลดลง 0.65 บาท
ADVANC มูลค่าการซื้อขาย   957.14 ล้านบาท ปิดที่ 212.00 บาท ลดลง 2.00 บาท
KABNK มูลค่าการซื้อขาย 953.29 ล้านบาท ปิดที่ 132.00 บาท เพิ่มขึ้น 1.50 บาท
SCB มูลค่าการซื้อขาย 860.34 ล้านบาท ปิดที่ 102.00 บาท เพิ่มขึ้น 0.50 บาท
PTT มูลค่าการซื้อขาย 751.93 ล้านบาท ปิดที่ 31.50 บาท ราคาไม่เปลี่ยนแปลง